**«DORI-DARMON» акциядорлик компанияси**

**Акциядорларининг навбатдан ташқари умумий йиғилишининг**

1 – сон баённомаси

|  |  |
| --- | --- |
| **Тошкент шаҳри** | **2020 йил 27 апрель** |

Умумий йиғилиш ўтиш жойи: **«DORI-DARMON» акциядорлик компанияси Бош офиси, Чорсу майдони, 21.**

Акциядорларни рўйҳатдан ўтказиш бошланган вақт: **10:00**

Акциядорларни рўйҳатдан ўтказиш тугаган вақт: **11:50**

Акциядорлар умумий йиғилиш бошланган вақт: **12:00**

Компаниянинг овоз берувчи акцияларига эга бўлган акциядорлар овозларининг умумий сони – **13 066 872 дона.**

АК «DORI-DARMON» акциядорларининг навбатдан ташқари умумий йиғилиши (келгусида матн давомида - Йиғилиш) Компания Кузатув кенгаши томонидан   
2020 йил 02 апрелда қабул қилинган қарорларга мувофиқ ўтказилмоқда.

Йиғилишда иштирок этиш ҳуқуқига эга акциядорлар рўйхати тузилган сана –   
**2020 йил 21 апрель.**

Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуннинг 58-моддаси ҳамда Компания Уставига мувофиқ, Кузатув кенгаши раиси ёки у узрли сабабларга кўра бўлмаган тақдирда эса, жамият кузатув кенгашининг аъзоларидан бири акциядорлар умумий йиғилишида раислик қилади. Шунга кўра, ушбу йиғилишда Кузатув кенгаши аъзоси А.Э.Миралиев қатнашаётганлигини инобатга олиб, ушбу йиғилишни очди.

А.Э.Миралиев акциядорлар ҳамда йиғилиш қатнашчиларини қутлаб, Йиғилиш кворуми бўйича ахборот бериш учун сўзни саноқ комиссияси аъзоси О.Б. Кадыровга берди.

Саноқ комиссияси ахбороти:

Марказий Депозитарий томонидан 2020 йил 21 апрель ҳолатига шакллантирилган «DORI – DARMON» Акциядорлик компанияси акциядорлар реестрига мувофиқ, йиғилишда овоз бериш учун 2543 та акциядорга тегишли 13 066 872 дона акциялар қатнашиши мумкин. Акциядорларни рўйхатдан ўтказиш вақти тугаганда, умумий миқдорда 9 526 648 дона овоз берувчи акцияларга эга бўлган 7 та акциядор рўйхатдан ўтди. Бу эса умумий овоз берувчи акцияларнинг **72,9%** ни ташкил этади.

Шундан кейин, Раисилик қилувчи А.Э.Миралиев умумий йиғилишни очиқ деб эълон қилди ва ишчи президиум сайлаш таклифи билан акциядорларга мурожаат қилди. А.Э.Миралиев 2 (икки) кишидан иборат қуйидаги таркибда Йиғилиш президиумини сайлашни таклиф қилди:

1. Миралиев А.Э. – Давлат активларини бошқариш агентлиги Департамент бошлиғи;
2. Салихбаева У.С. – Компания бошқарув раиси

Таклиф бир овоздан қабул қилинди.

**Бир овоздан қабул қилинган ва эълон қилинган Қарор:**

Йиғилиш президиуми қуйидаги таркибда сайлансин:

1. Миралиев А.Э. – Давлат активларини бошқариш агентлиги Департамент бошлиғи;
2. Салихбаева У.С. – Компания бошқарув раиси

Шундан сўнг, раислик қилувчи А.Э.Миралиев Йиғилиш баённомасини юритиш учун котиб этиб, Кадыров О.Б.ни сайлашни таклиф этди.

Таклиф бир овоздан қабул қилинди.

**Бир овоздан қабул қилинган ва эълон қилинган Қарор:**

Йиғилиш котиби этиб, Кадыров О.Б. тасдиқлансин.

Йиғилишда раислик қилувчи А.Э.Миралиев Йиғилиш Кун тартибини эълон қилди.

**КУН ТАРТИБИ:**

1. «DORI-DARMON» АК акциядорларининг навбатдан ташқари умумий йиғилиши регламентини тасдиқлаш тўғрисида.
2. «DORI-DARMON» АК ташкилий тузилмасига ўзгартириш ва қўшимчалар киритиш тўғрисида.
3. «DORI-DARMON» АК акцияларини «Тошкент» РФБ биржа котировка варағига киритиш тўғрисида.

Кун тартиби эълон қилинганидан сўнг, мухокамага ўтилди.

***Кун тартибидаги 1-масала:***

*«DORI-DARMON» акциядорлик компаниясининг акциядорларининг навбатдан ташқари умумий йиғилиши регламенти 1-иловага мувофиқ тасдиқлансин.*

**Овоз бериш натижалари:**

Тарафдор – 9 526 648 та овоз, 100%, **қабул қилинди**;

Қарши – 0 та овоз;

Бетараф – 0 та овоз.

***Кун тартибидаги 2-масала:***

*«DORI-DARMON» акциядорлик компаниясининг ташкилий тузилмасига ўзгартириш ва қўшимчалар киритилсин ва 2-иловага мувофиқ янги таҳрирда тасдиқлансин.*

**Овоз бериш натижалари:**

Тарафдор – 9 526 648 та овоз, 100%, **қабул қилинди**;

Қарши – 0 та овоз;

Бетараф – 0 та овоз.

***Кун тартибидаги 3-масала:***

*«DORI-DARMON» акциядорлик компаниясининг акцияларини ўрнатилган тартибда “Тошкент” РФБ биржа котировка варағига киритишга рухсат берилсин.*

**Овоз бериш натижалари:**

Тарафдор – 9 526 648 та овоз, 100%, **қабул қилинди**;

Қарши – 0 та овоз;

Бетараф – 0 та овоз.

Кун тартибидаги барча масалалар кўриб чиқилгандан сўнг, Йиғилиш раиси А.Э.Миралиев бюллетенлар бўйича овоз бериб, саноқ комиссиясига топширишни сўради.

Овозлар санаб чиқилганидан сўнг, саноқ комиссияси раиси О.Б.Кадыров овоз бериш натижаларини эълон қилди.

Кун тартибидаги масалалар бўйича овоз бериш натижалари эълон қилинганидан сўнг, овоз бериш натижалари бўйича қабул қилинган қарорлар эълон қилинди.

Акциядорлар умумий йиғилиши

**ҚАРОР ҚИЛДИ:**

**Кун тартибидаги биринчи масала бўйича:**

«DORI-DARMON» акциядорлик компаниясининг акциядорларининг навбатдан ташқари умумий йиғилиши регламенти 1-иловага мувофиқ тасдиқлансин.

**Кун тартибидаги иккинчи масала бўйича:**

«DORI-DARMON» акциядорлик компаниясининг ташкилий тузилмасига ўзгартириш ва қўшимчалар киритилсин ва 2-иловага мувофиқ янги таҳрирда тасдиқлансин.

**Кун тартибидаги учинчи масала бўйича:**

«DORI-DARMON» акциядорлик компаниясининг акцияларини ўрнатилган тартибда “Тошкент” РФБ биржа котировка варағига киритишга рухсат берилсин.

Акциядорлар умумий йиғилиши томонидан қабул қилинган қарорлар эълон қилинганидан сўнг, йиғилиш раиси А.Э.Миралиев йиғилишни ёпиқ деб эълон қилди.

Баённома 2020 йил 05 май куни икки нусхада тузилди ва имзоланди.

**Йиғилиш раиси \_\_\_\_\_\_\_\_\_\_\_\_\_\_\_ А.Э. Миралиев**

**Котиб \_\_\_\_\_\_\_\_\_\_\_\_\_\_\_ О.Б. Кадыров**